stanford-oval/wikipedia huggingface dataset:
Vesimuisti
Benvenistenin tutkimus

Benveniste oli ranskalainen immunologi, jonka tutkimus vesimuistista ja sen homeopaattisista vaikutuksista julkaistiin tärkeässä tiedelehdessä. Benvenistein ja hänen tutkimusryhmänsä Ranskan kansallisesta terveys- ja lääketutkimusinstituutista Institut national de la santé et de la recherche médicale (INSERM, French for National Institute of Health and Medical Research) laimensivat vasta-aineita veteen niin, ettei loppujen lopuksi vesiliuoksessa ollut yhtään vasta-ainemolekyyliä. Ihmisen basofiilit reagoivat kuitenkin veteen samalla lailla kuin siinä olisi ollut vasta-ainetta (yhdenlainen allerginen reaktio). Ilmiö saatiin esiin vain, kun liuosta ravistettiin voimakkaasti laimentamisen aikana.
Benveniste ei antanut ilmiölle mitään selitystä, mutta myöhemmin sitä alettiin kutsua vesimuistiksi.[lähde? ]
Benvenistenin tutkimus > Julkaisu Nature-tiedelehdessä

Benveniste lähetti tutkimuksensa julkaistavaksi arvostettuun tiedelehteen Natureen. Sen toimittajat pelkäsivät, että tutkimus ymmärrettäisiin homeopatiikan tieteelliseksi todistukseksi, vaikka tutkimusta ei pystyttäisikään toistamaan. Toisaalta tutkija saattaisi olla väärässä.[lähde? ]
Kompromissin saavuttamisen jälkeen tutkimustulokset julkaistiin Naturessa 30. kesäkuuta 1988 toimittajan kommentilla varustettuna: "Perustelluista syistä tutkimustuloksiin ei tulisi ottaa kantaa". Joitakin perusteellisia kemian ja fysiikan lakeja oltaisiin rikottu jos tutkimustulokset olisivat oikeassa.[lähde? ]
Julkaisemisen jälkeinen tutkimuksen toisto

Benveniste ja hänen tutkimusryhmänsä eivät pystyneet toistamaan koetta myöhemmin järjestetyssä valvotuissa olosuhteissa. Vesimuistia ei siis esiintynyt toistetussa kokeessa.[lähde? ]
Nature julkaisi artikkelin, jossa kerrottiin epäonnistuneesta vesimuistikokeesta.
Käännös suomeksi
Verenpainemittari

Automaattinen verenpainemittari
Elohopeaverenpainemittari
Verenpainemittari on painemittari, jolla mitataan verenpaine.
Verenpainemittarissa on mansetti, olkavarren ympärille kierrettävä osa, johon pumpataan mittauksen yhteydessä ilmaa. Kun ilmalla täyttyvä mansetti alkaa puristaa olkavarren valtimoa kasaan, värttinävaltimon syke katoaa ranteesta.
Verenpaine määritetään, kun olkavarteen kohdistuvaa painetta aletaan laskea ja samalla stetoskoopilla kuunnellaan kyynärtaipeesta veren virtauksen aiheuttamaa virtausääntä valtimossa. Sillä hetkellä kun valtimon syke alkaa kuulua, mittarista luetaan systolinen paine. Systolinen paine tarkoittaa ison verenkierron suurten valtimoiden korkeinta painetta. Mansetin paineen alentamista jatketaan ja kun veren virtausäänet häviävät, määritetään diastolinen verenpaine. Diastolinen verenpaine tarkoittaa ison verenkierron suurten valtimoiden matalinta painetta.
Aiheesta muualla

Wikimedia Commonsissa on kuvia tai muita tiedostoja aiheesta .
RR 140/90, koholla on! Riva-Roccin verenpainemittari 120 vuotta - yle.fi, verenpainemittarin historiasta
Viisasteleva sydän (vuoden 2007 elokuva)

| Viisasteleva sydän> Persuasion |
| --- | --- |

Ohjaaja:  Adrian Shergold
Käsikirjoittaja:  Simon Burke Romaani: Jane Austen
Tuottaja:  David Snodin
Säveltäjä:  Martin Phipps
Kuvaaja:  David Odd
Leikkaaja:  Kristina Hetherington
Lavastaja:  Nicki McCallum
Pääosat:  Julia Davis Sally Hawkins Anthony Head
Valmistustiedot
Valmistusmaa:  Yhdistynyt kuningaskunta  Yhdysvallat
Tuotantoyhtiö:  BBC
Levittäjä:  Netflix
Ensi-ilta:  2007-4-11. huhtikuuta 2007 Suomi:  2007-12-1818. joulukuuta 2007
Kesto:  93 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Viisasteleva sydän (Persuasion) on brittiläinen televisioelokuva vuodelta 2007. Se kuvattiin Bathissa, Englannissa syyskuussa 2006 ITV1:lle. Kyseessä on uusi filmatisointi Jane Austenin samannimisestä romaanista. Pääosia elokuvassa esittävät Sally Hawkins Annena, Rupert Penry-Jones kapteeni Wentworthina ja Anthony Head Sir Walter Elliotina.
Juoni

Nuori aatelistyttö Anne Elliot rakastuu komeaan mutta köyhään meriupseeriin Frederick Wentworthiin. Annen perhe kuitenkin vastustaa avioliittoa ja vaatii Annea purkamaan kihlauksen. Kahdeksan vuotta myöhemmin Frederick palaa meriltä varakkaana ja maineikkaana, mutta päätöstään katuva Anne huomaa Frederickin olevan hänelle yhä vihainen. Juonenkäänteet saavat Annen muuttamaan perheensä perässä Bathiin, jossa hän tapaa Frederickin uudelleen.
Rooleissa

| 0 | 1 | 2 |
| --- | --- | --- |
|  Sally Hawkins  | … |  Anne Elliot    |
|  Rupert Penry-Jones  | … |  Frederick Wentworth   |
|  Anthony Head  | … |  Sir Walter Elliot   |
|  Julia Davis  | … |  Elizabeth Elliot    |
|  Peter Wight  | … |  Amiraali Croft   |
|  Marion Bailey  | … |  Rouva Croft   |
|  Alice Krige  | … |  Lady Russell   |
|  Amanda Hale  | … |  Mary Musgrove   |
|  Sam Hazeldine  | … |  Charles Musgrove   |
|  Tobias Menzies  | … |  William Elliot   |
Lähde:
Aiheesta muualla

Laurel Ann Nattress: Jane Austen’s Persuasion (2007) – A Movie Review Austenprose – A Jane Austen Blog.  14.1.2008. Viitattu 27.3.2021. (englanniksi)
Jussila, Anneli: Viisasteleva sydän – koskettava Jane Austen -elokuva Kino Tavast.  12.9.2020. Viitattu 27.3.2021. (englanniksi)
Vektori (täsmennyssivu)

Vektori voi viitata:
Matematiikka ja fysiikka

yleisesti matemaattinen olio, jossa on sekä pituus että suunta
vektori, vektoriavaruuden alkio
yksiulotteinen suunnallinen matriisi: rivivektori tai sarakevektori
järjestetty lista numeroita, monikko (engl. tuple)
todennäköisyysvektori, koordinaattivektori, jolla on vain ei-negatiivisia osia ja joiden summa on yksi
Tietotekniikka

yksiulotteinen taulukko tai laajemmin tietorakenne, joka sisältää listan annetun tyyppisistä muuttujista
vektorigrafiikka, tietokonegrafiikkaa, jossa kuvat esitetään koordinaatein sekä matemaattisin funktioin
Biologia

vektori, geenin kuljettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vektori”, voi hakea sivunnimihaulla, laajalla sivunnimihaulla tai tekstihaulla.
Varsalampi (Joutsa)

| Varsalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°45′08″N, 26°24′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Takkalampeen 
Järvinumero:  14.852.1.006
Mittaustietoja
Pinnankorkeus:  109,3 m  
Pituus:  160 m  
Leveys:  100 m  
Rantaviiva:  0,456 km  
Pinta-ala:  1,256 ha  
Saaria:  ei saaria 
 fiVarsalampi 
Varsalampi  on Keski-Suomessa Joutsassa  Ruhalahden lähellä sijaitseva lampi.
Maantietoa

Lampi on 160 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Karttuulammen valuma-alueeseen (14.852) se kuuluu. Lammen vedenpinnan korkeus on 109,3 metriä mpy.
Veljesapu-Perinneyhdistys

Veljesapu-Perinneyhdistys ry on Waffen-SS:ään värvättyjen vapaaehtoisten suomalaisten vuonna 1955 perustama järjestö. Se oli alkuaan huoltojärjestö ja toimi nimellä Veljesapu ry. Alkuperäisiä vapaehtoisia ei enää ole elossa (2023). Kokonaisjäsenmäärä on noin 300.
Yhdistyksen tarkoitus on tallentaa tietoa ja tukea tutkimusta Saksan asevoimissa vuosina 1941–1943 palvelleiden suomalaisten historiasta ja perinteistä. Yhdistys harjoittaa julkaisutoimintaa ja tukee alansa perinne- ja museotoimintaa.
Vapaaehtoisia palveli Saksan asevoimissa noin 1 400, joista kaatui 280 itärintamalla. Suomeen joukot palasivat 1.6. 1943, jolloin miehet sijoitettiin uusiin yksiköihin Suomen asevoimiin.
Veljesapu ry:n jäsenlehti on nimeltään Achtung. Lehti on ilmestynyt vuodesta 1993 lähtien neljä numeroa vuodessa.
Yhdistyksen kotisivuilta poistettiin SS-riimua muistuttava yhdistyksen symboli, sen jälkeen kun asia oli herättänyt huomiota Saksassa. Kuvio palautettiin sivuston otsikkoon myöhemmin.
Puheenjohtajat

Lähde:
Yrjö Tenomaa 1955–1956
Pekka Soila 1956–1958
Pekka Kurvinen 1958–1960
Alf Silfverberg 1960–1962
Kalevi Haapaniemi 1962–1969
Mauno Kannari 1969–1973
Jaakko Nortio 1973–1979
Karl-Erik Ladau 1979–1980
Ensio Anttila 1980–1985
Leo Sormunen 1985–1988
Tapio Sormunen 1988–1995
Pekka Nummi 1995–1997
Heikki Olsson 1997–2001
Matti Konkola 2001–2002
Kosti Cande 2003–2005
Pekka Karras 2005–2007
Unto Ilmevalta 2007–2009
Pekka Kääriäinen 2009–2019
Jari Oksman 2019-
Aiheesta muualla

Veljesapu-yhdistyksen kotisivu
The Two Ronnies

| The Two Ronnies |
| --- | --- |
Tyyli:  sketsikomedia
Kestoaika:  45-50 min
Pääosissa:  Ronnie Barker Ronnie Corbett
Alkuperämaa:   Iso-Britannia
Verkko:  BBC One
Esitetty:  10. huhtikuuta 1971 – 1. helmikuuta 1986
Jaksoja:  97
Tuotanto
Käsikirjoittaja(t):  Peter Vincent Spike Mullins David Nobbs Gerald Wiley (Ronnie Barker) Barry Cryer David Renwick
Aiheesta muualla
IMDb
The Two Ronnies oli brittiläinen sketsikomediasarja, jota esitettiin 1971–1986. Pääosissa esiintyivät Ronnie Barker ja Ronnie Corbett. Barker myös käsikirjoitti suuren osan sketseistä salanimellä Gerald Wiley. Wileyn todellinen henkilöllisyys pysyi pitkään salassa myös muilta sarjan tekijöiltä, sillä Barker halusi varmistaa, että hänen käsikirjoituksensa hyväksytään niiden laadun, eikä hänen nimensä takia.
Viron venäläinen puolue

Viron venäläinen puolue (ven. Русская партия Эстонии, Russkaja partija Estonii; vir. Vene Erakond Eestis) oli toinen Viron kahdesta puolueesta, jotka ilmoittivat ajavansa vironvenäläisten asiaa. Puolue perustettiin 1993, ja se koki jatkavansa vuosina 1920–1940 toimineen Viron venäläisen kansallisliiton perinteitä. Puolue kiellettiin vuonna 1940 ja monet sen johdosta ja osa tavallisista jäsenistä joutuivat vainojen kohteiksi.[lähde? ]
Puolueen nimi oli vuodelta 1994, jolloin se sai parlamenttivaaleissa 1994 edustajan Riigikoguun. Viron venäläisellä puolueella oli edustajia kunnan- ja kaupunginvaltuustoissa Tallinnassa, Paldiskissa, Narvassa, Kallasteessa ja Maardussa. Parlamenttivaaleissa 2003 ja 2007 puolue ei saanut valtiopäiväedustusta. Se jäi 5 %:n äänikynnyksen alle saaden enää vain 0,2 % äänistä. Viron venäläisen puolueen viimeisenä puheenjohtajana toimi Stanislav Tserepanov.
Viron venäläinen puolue päätti yhdistymisestä Sosiaalidemokraattisen puolueen kanssa 12. tammikuuta 2012.
Aiheesta muualla

Viron venäläisen puolueen kotisivu (venäjäksi) (viroksi)
Veljensä vartijat

| Veljensä vartijat |
| --- | --- |
Kirjailija:  Mauri Sariola
Genre:  ihmissuhderomaani
Kustantaja:  Gummerus
Julkaistu:  1969
Sivumäärä:  257
Löydä lisää kirjojaKirjallisuuden teemasivulta
Veljensä vartijat on Mauri Sariolan vuonna 1969 ilmestynyt Gummeruksen kustantama ihmissuhderomaani. Romaanin keskeisiä teemoja, joihin myös nimi liittyy, on miesten keskinäinen, aseveljeyteen perustuva toveruus ja avunanto.
Juoni

Päähenkilö, toimittaja Lasse Porras, syyllistyy rattijuopumukseen ja tuomitaan kolmeksi kuukaudeksi työsiirtolaan. Romaani rakentuu tämän keskustapahtuman sekä päähenkilön ihmissuhteiden ympärille.
Ensimmäinen luku kertoo Lasse Porraksen reaktioista esimiehensä, mutta samalla hänen tuestaan riippuvaisen henkilön moraalisesti kyseenlaiseen toimintaan. Päähenkilön voimakkaat reaktiot liittyvät hänen omassa elämässään kohtaamiinsa vaikeuksiin, joihin hänen itsensä on puolestaan haettava apua.
Toisessa luvussa ajokorttinsa määräajaksi menettänyt Porras ajaa kortitta Suomen halki pohjoiseen tehdäkseen lehtiartikkelin matkailusta mutta myös tavatakseen matkalla kaksi ystäväänsä, nimismiehen ja lääkärin. Seuraavissa luvuissa kuvataan näiden ystävien toimintaa päähenkilön tilanteen helpottamiseksi.
Kirjan keskivaiheilla, luvussa 12, Porras saapuu vaimonsa kyyditsemänä työsiirtolaan suorittamaan rangaistustaan. Seuraavat luvut kuvaavat työsiirtolan ilmapiiriä, vankeja ja henkilökuntaa sekä työskentelyolosuhteita sahalla ja metsätyömaalla. Työsiirtolassa ollessaan päähenkilö saa kirjeen, joka kertoo hänen nimismiesystävänsä olevan vuorostaan avun tarpeessa. Viimeisenä yönä ennen päähenkilön vapautumista vankien väliset suhteet kiristyvät ja Porras on joutumassa vaikeuksiin.
Kirjan loppuosa käynnistyy luvussa 17 päähenkilön saapuessa työ- ja huvimatkallaan Travemünden pelikasinolle. Kasinolla hän tapaa naispuolisen tuttavansa ja lähtee kotiinpaluun sijasta tämän mukana Pariisiin. Matkalla heidän välilleen kehittyy rakkaussuhde.
Päähenkilö yrittää suostutella vaikeuksiaan Ranskaan paennutta nimismiesystäväänsä palaamaan Suomeen ja joutuu tästä keskusteltaessa kohtaamaan myös oman toimintansa ristiriitaisuuden.
Romaanin viimeisessä luvussa Porras palaa Pariisista ristiriitaisessa olotilassa: "Mies oli tyhjä kuin tyhjäksi puhallettu munankuori. Ja jokainen suihkukoneen moottoreissa palava polttoainekuutiosenttimetri vei vääjäämättömästi kotia kohden."
Elämäkerrallisia elementtejä

Kuten Veljensä vartijat -romaanin päähenkilö, Mauri Sariola tuomittiin 1960-luvulla rattijuopumuksesta ja hän suoritti tuomion työsiirtolassa syksyllä 1963. Kyseessä oli Rihun saha Heinolassa.
Valtteri ja violetti väriliitu

| Valtteri ja violetti väriliitu> Harold and the Purple Crayon |
| --- | --- |

Ohjaaja:  Carlos Saldanha
Käsikirjoittaja:   David Guion  Michael Handelman 
Perustuu:  Crockett Johnsonin kirjaan Valtteri ja violetti väriliitu
Tuottaja:  John Davis
Säveltäjä:  Batu Sener
Kuvaaja:  Gabriel Beristain
Leikkaaja:   Tia Nolan  Mark Helfrich 
Pääosat:   Zachary Levi  Lil Rel Howery  Jemaine Clement  Tanya Reynolds  Alfred Molina  Zooey Deschanel 
Valmistustiedot
Valmistusmaa:   Yhdysvallat
Tuotantoyhtiö:   Columbia Pictures  Davis Entertainment  Scholastic Entertainment 
Levittäjä:  Sony Pictures Releasing Columbia Pictures
Ensi-ilta:   2024-8-22. elokuuta 2024 (Yhdysvallat)  
Kesto:  92 minuuttia
Alkuperäiskieli:  englannin kieli
Aiheesta muualla
IMDb
Infobox OKNimi-testi OK: 
Valtteri ja violetti väriliitu (engl. Harold and the Purple Crayon) on vuonna 2024 tuleva yhdysvaltalainen fantasiakomediaelokuva, jonka on ohjannut Carlos Saldanha. Elokuvan pääosissa ovat Zachary Levi, Lil Rel Howery, Jemaine Clement, Tanya Reynolds ja Zooey Deschanel.
Näyttelijät

| Alkuperäinen ääninäyttelijä | Rooli |
| --- | --- |
Zachary Levi: Valtteri
Lil Rel Howery: Hirvi
Jemaine Clement: Gary
Tanya Reynolds: Piikkisika
Benjamin Bottani: Mel
Zooey Deschanel: Terri
Alfred Molina: kertoja
Tuotanto > Kehitys

Vuonna 1992 John B. Carls perusti perheelokuvatuotantoyhtiön, Wild Things Productionsin, Maurice Sendakin, Hassut hurjat hirviöt -kirjan kirjoittajan ja kuvittajan kanssa. He hankkivat oikeudet muihin lastenkirjoihin, mukaan lukien Valtteri ja violetti väriliitu, joiden kirjoittaja Crockett Johnson oli Sendakin mentori. Sendak ja Denise Di Novi olivat tuottajia. Vuonna 1994 Michael Tolkin otettiin mukaan kirjoittamaan käsikirjoitus ja Henry Selick ohjasi, mutta Selick siirtyi  James ja jättipersikan Walt Disney Picturesille. Carls valitsi Spike Jonzen kehittämään elokuvaa, joka on yhdistelmä elävää toimintaa ja animaatiota. David O. Russell tuotiin auttamaan uudelleenkirjoituksissa. Useat käsikirjoitukset, näyttelijät, kuvakäsikirjoitukset ja animaatiotyöt alkoivat, mutta Jonze joutui luopumaan projektista yli vuoden työskentelyn jälkeen, kun TriStar Picturesin uusi johto lopetti sen, kaksi kuukautta ennen pääkuvauksen alkamista.
Helmikuussa 2010 ilmoitettiin, että Columbia Pictures, Sony Pictures Animation, Steven Spielbergin Amblin Entertainment ja Will Smithin Overbrook Entertainment kehittivät Valtteri ja violetti väriliitun animaatioelokuvasovitusta, jonka tuottavat Smith ja James Lassiter ja kirjoittavat Josh. Klausner. Joulukuussa 2016 kerrottiin, että elokuvan kirjoittaisi myös Dallas Clayton.
Tuotanto > Elpyminen

muokata
Helmikuun 1. päivänä 2021 kerrottiin, että Zachary Levi näyttelee elokuvassa, vaikka alun perin ei kerrottu, missä roolissa hän olisi tuolloin, paitsi että elokuva olisi nyt yhdistelmä live-toimintaa ja animaatio. Lisäksi ilmoitettiin, että Carlos Saldanha liitettiin ohjaamaan uutta elokuvaa ja että David Guion ja Michael Handelman korvasivat Klausnerin ja Claytonin käsikirjoittajina, ja John Davis tuotti Davis Entertainment -bannerinsa alla. Lil Rel Howery julkistettiin osaksi näyttelijöitä 11. tammikuuta 2022. Zooey Deschanel ja Ravi Patel lisättiin helmikuussa 2022. Camille Guaty näytteli 1. maaliskuuta 2022. Tanya Reynolds ja Pete Gardner liittyivät toukokuussa 2022. Tammikuussa 2024 paljastettiin, että Jemaine Clement oli liittynyt näyttelijöihin ja liittyi Saldanhaan sen jälkeen, kun hän oli aiemmin äänittänyt Nigel in Rio (2011) ja sen jatko-osaa, Rio 2 (2014), kun taas Alfred Molina paljastui näyttelijänä. kertoja.
Musiikki

Helmikuussa 2023 Batu Sener, joka aiemmin tarjosi lisämusiikkia Saldanhan usein työtoverin John Powellin säveltämiin elokuviin, ilmoitettiin säveltävän elokuvan partituurin.
Vapauta

Valtteri ja violetti väriliitu on määrä julkaista teattereissa 2. elokuuta 2024. Sen oli alun perin tarkoitus julkaista 27. tammikuuta 2023 ja 30. kesäkuuta 2023.
Viisauden sana

Viisauden sana (engl. Word of Wisdom) on myöhempien aikojen pyhien liikkeessä noudatettava, terveellisiä elämäntapoja korostava ilmoitus. Se on julkaistu liikkeen pyhiin kirjoituksiin kuuluvassa Oppi ja liitot -kirjassa. Myöhempien aikojen pyhien Jeesuksen Kristuksen kirkon käyttämässä versiossa se on luku 89. Kristuksen yhteisön käyttämässä versiossa se on luku 86, eräissä pienemmissä yhteisöissä käytetyssä vanhemmassa versiossa se on luku 81. Ilmoitus on saanut nimensä sen alkusanoista, joiden mukaan se on "viisauden sana, annettu kirkolle tervehdyksenä, ei käskynä eikä pakkona, vaan ilmoituksena ja viisauden sanana". Muotoilusta huolimatta viisauden sanan noudattamista pidetään nykyään sitovana useissa myöhempien aikojen pyhien yhteisöissä, esimerkiksi niistä suurimmassa, Myöhempien aikojen pyhien Jeesuksen Kristuksen kirkossa eli MAP-kirkossa.
Profeetta Joseph Smith ilmoitti saaneensa asiasta ilmoituksen Jumalalta Kirtlandissa, Ohiossa, 27. helmikuuta 1833.[lähde? ] Ilmoitusta edeltävänä iltana Smith oli saapunut kotiinsa viettämään uskonnollista kokousta, ja saavuttuaan havainnut ilman olevan harmaana tupakansavusta ja lattian olevan miesten suustaan sylkemien mällien peitossa.[lähde? ] Asiasta ärsyyntyneenä hän kääntyi rukouksessa Jumalan puoleen ja kysyi, mikä oli Herran tahto tupakan ja alkoholin käytön suhteen. Toisaalta Joseph Smithin vaimon Emma Hale Smithin tiedetään vastustaneen sekä alkoholia että tupakanpolttoa, ja hänen näkemyksensä on luultavasti vaikuttanut Smithin kantaan. 1830-luvulla raittiusliike oli voimakas Uuden-Englannin alueella, mikä tämäkin lienee vaikuttanut uuden liikkeen käsitykseen väkijuomista.
Viisauden sanan sisältö

Viisauden sanassa kirkon jäseniä kehotetaan välttämään viinin ja muiden väkevien juomien, tupakan ja "kuumien juomien" käyttämistä (Oppi ja liitot 89:5-9). Toisaalta nämä kiellot eivät ole ehdottomia. Viiniä saa ilmoituksen mukaan käyttää sakramentin eli ehtoollisen vietossa, samoin väkeviä juomia saa käyttää ruumiin pesemiseen (Oppi ja liitot 89:5-7). Ehtoollisviinin tulee kuitenkin olla pyhien itsensä valmistamaa ja "uutta", siis käymätöntä viiniä. Tupakka taas kuuluu ilmoituksen mukaan yrtti vammojen ja karjan tautien hoitamiseen (Oppi ja liitot 89:8). Varhaiset myöhempien aikojen pyhät käyttivät viiniä ehtoollisenvietossa. Nykyään yhteisöistä suurin eli MAP-kirkko käyttää sakramentin vietossaan viinin sijasta vettä. Muut mormonistiset yhteisöt käyttävät yleensä alkoholitonta viiniä.
Aikojen kuluessa on ollut erimielisyyksia siitä, mitä aineita viisauden sanan kiellot tarkalleen ottaen tarkoittavat. Koska ilmoituksessa mainitaan vain viini ja väkevät juomat, katsoivat monet varhaisemmat pyhät oluen nauttimisen sallituksi. Vielä vuoden 1901 yleiskonferenssissa osa kirkon apostoleista edusti tätä tulkintaa. Nykyään katsotaan kuitenkin, että ilmoituksen muotoilu viittaa kaikkiin alkoholijuomiin. Toinen keskustelua herättänyt muotoilu on ilmoituksen kieltämät "kuumat juomat" (Oppi ja liitot 89:9). Monet varhaisista pyhistä kieltäytyivät sanatarkan tulkinnan mukaan nauttimasta mitään kuumennettuja juomia, jopa kuumaa vettä. MAP-kirkon nykyisen tulkinnan mukaan muotoilu viittaa kuitenkin riippuvuutta aiheuttavaa kofeiinia sisältäviin kahviin ja teehen. Aiemmin myös kolajuomia pidettiin yleisesti kielletyinä niiden sisältämän kofeiinin vuoksi, mutta nykyään suurin osa kirkon jäsenistä pitää niitä hyväksyttävinä. Viisauden sanan katsotaan kieltävän tupakan lisäksi myös huumausaineiden käytön, vaikkei niitä mainitakaan viisauden sanan tekstissä.
Viisauden sana kehottaa kirkon jäseniä muutenkin terveelliseen elämään.[lähde? ] Kasvinravinnon käyttöä suositellaan, liharuokia kehotetaan käyttämään säästeliäästi ja mieluiten vain talven ja kylmien aikaan sekä nälänhädässä. Ilmoituksen mukaan "vehnä on ihmistä ja maissi härkää ja kaura hevosta ja ruis lintuja ja sikoja ja kaikkia maan eläimiä varten ja ohra on kaikkia hyödyllisiä eläimiä varten ja mietojen juomien valmistamiseen, samoin kuin muut viljalajit." (Oppi ja liitot 89:17) Vaikka osa kirkon johtajista, erityisesti presidentti Lorenzo Snow, kehotti kirkon jäseniä kasvisravinnon käyttöön, ei liharuoista pidättäytymistä ole koskaan pidetty sitovana. Vegetaristien osuus ei MAP-kirkon jäsenistössä ole tiettävästi yleistä väestöä suurempi.
Viisauden sana on johtanut MAP-kirkon jäsenistön yleisesti terveellisten elämäntapojen vaalijaksi.[lähde? ] Kirkon jäsenet pyrkivät syömään terveellisesti, harjoittamaan liikuntaa ja pitämään huolta kunnostaan. Ruumiillista terveyttä arvostetaan, ja epäterveellisten elämäntapojen katsotaan olevan merkki myös hengellisestä kriisistä.